ΚΑΝΟΝΙΣΜΟΣ (ΕΚ) αριθ. 2395/94 ΤΗΣ ΕΠΙΤΡΟΠΗΣ της 3ης Οκτωβρίου 1994 περί προβλέψεως ειδικών προσωρινών μέτρων σχετικά με τη χορήγηση ενίσχυσης στην κατανάλωση ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1875/94 του Συμβουλίου της 27ης Ιουλίου 1994 περί καθορισμού, για την περίοδο εμπορίας 1994/95, των τιμών, των ενισχύσεων και των παρακρατήσεων που εφαρμόζονται στον τομέα του ελαιολάδου, καθώς και της μέγιστης εγγυημένης ποσότητας (1), και ιδίως το άρθρο 7,

Εκτιμώντας:

ότι μία συνέπεια της εγκρίσεως του κανονισμού (ΕΚ) αριθ. 1875/94 είναι η μείωση του ποσού της ενίσχυσης στην κατανάλωση του ελαιολάδου, από 39,58 Ecu ανά 100 χιλιόγραμμα σε 100 Ecu ανά 100 χιλιόγραμμα, από την 1η Νοεμβρίου 1994-

ότι, στο άρθρο 7 του κανονισμού (ΕΚ) αριθ. 1875/94, έχει προβλεφθεί η δυνατότητα λήψεως αναγκαίων ειδικών μέτρων για την επίλυση των προσωρινών προβλημάτων που προκύπτουν από την εν λόγω μείωση-

ότι προβλέποται τέτοια προβλήματα και, ιδίως, η διατάραξη της αγοράς που θα επέλθει λόγω της πίεσης των επιχειρήσεων συσκευασίας να αναθέσουν στην αγορά μεγαλύτερες ποσότητες ελαιολάδου πριν από την 1η Νοεμβρίου 1994- ότι, κατά συνέπεια, πρέπει να ληφθούν ειδικά προσωρινά μέτρα για να αποφευσθεί η κατάσταση αυτή, επιτρέποντας στις ποσότητες ελαιολάδου, που συσκευάσθηκαν και ετέθησαν στην αγορά κατά τη διάρκεια του Νοεμβρίου, να είναι επιλέξιμες για την ενίσχυση στην κατανάλωση που εφαρμόζεται στις 31 Οκτωβρίου 1994-

ότι πρέπει να καθοριστεί ένα ανώτατο όριο για τις επιλέξιμες ποσότητες σε σχέση με τις ποσότητες που εξέρχονται από την επιχείρηση συσκευασίας κατά τη διάρκεια των μηνών Οκτωβρίου και Νοεμβρίου των δύο προηγουμένων ετών-

ότι η Επιτροπή Διαχείρισης Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ποσότητες ελαιολάδου που έχουν συσκευασθεί και έχουν τεθεί στην αγορά κατά τη διάρκεια του Νοεμβρίου 1994 σύμφωνα με τα άρθρα 4 και 5 του κανονισμού (ΕΟΚ) αριθ. 3089/78 του Συμβουλίου (2), εντός του ανωτάτου ορίου που αναφέρεται στην παράγραφο 2, δικαιούνται της ενισχύσεως στην κατανάλωση που εφαρμόζεται στις 31 Οκτωβρίου 1994.

2. Οι ποσότητες που αναφέρονται στην παράγραφο 1 περιορίζονται, για κάθε επιχείρηση συσκευασίας, στο μηνιαίο μέσο όρο των ποσοτήτων που έχουν εξέλθει από την επιχείρηση, σύμφωνα με το άρθρο 5 του κανονισμού (ΕΟΚ) αριθ. του κανονισμού (ΕΟΚ) αριθ. 3089/78, κατά τη διάρκεια των μηνών Οκτωβρίου και Νοεμβρίου των δύο προηγουμένων ετών.

Ωστόσο, για τις επιχειρήσεις συσκευασίας που άρχισαν τη δραστηριότητά τους μετά την 1η Οκτωβρίου 1992, οι ποσότητες περιορίζονται στο μηνιαίο μέσο όρο των ποσοτήτων που έχουν εξέλθει από αυτές από την ημερομηνία χορήγησης της αναγνώρισης έως το τέλος Αυγούστου 1994.

3. Η διάταξη που αναφέρεται στην παράγραφο 1 εφαρμόζεται μόνο στις ποσότητες ελαιολάδου ου έχουν παραχθεί το αργότερο κατά τη διάρκεια της περιόδου 1993/94.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Οκτωβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 197 της 30. 7. 1994, σ. 14.

(2) ΕΕ αριθ. L 369 της 29. 12. 1978, σ. 12.